**KOMMISJONENS DELEGERTE FORORDNING (EU) Nr. 157/2014**

**av 30. oktober 2013**

**om vilkår for når en ytelseserklæring for byggevarer kan gjøres tilgjengelig på et nettsted**

EUROPAKOMMISJONEN HAR —

under henvisning til traktaten om Den Europeiske Unions virkemåte,

under henvisning til Europaparlamentets og Rådets forordning (EU) nr. 305/2011 av 9. mars

2011 om fastsettelse av harmoniserte betingelser for markedsføring av byggevarer og

om opphevelse av Rådets direktiv 89/106/EØF, særlig artikkel 7(3), sammenholdt med artikkel 60, litra b), og ut fra følgende betraktninger:

|  |  |
| --- | --- |
| (1) | Produsent av byggevarer er i henhold til artikkel 4(1), i forordning (EU) nr. 305/2011 forpliktet til å utarbeide en ytelseserklæring for byggevarer, som er omfattet av en harmonisert produktstandard eller stemmer overens med en europeisk teknisk bedømmelse som er blitt utstedt for den, bringes i omsetning. Kopi av denne ytelseserklæringen skal gis enten i papirform eller elektronisk. |
| (2) | Kommisjonen tillegges i overensstemmelse med artikkel 7(3), og artikkel 60, litra b), i forordning (EU) nr. 305/2011 myndighet til å fastsette vilkår for den elektroniske behandlingen av ytelseserklæringer, slik at disse kan gjøres tilgjengelig på et nettsted. Disse vilkårene for tilgjengeliggjøring av ytelseserklæringer på nettet gjør det mulig å bruke nye informasjonsteknologier og redusere kostnader til byggevareprodusenter og hele byggesektoren. |
| (3) | Idet det tas hensyn til eventuelle særlige behov som gjelder for mottakere av byggevarer, herunder især mikrovirksomheter og virksomheter som opererer på byggeplassen uten internettilgang, bør denne delegerte rettsakt ikke utvides til å utgjøre unntak fra artikkel 7.2 i forordning (EU) nr. 305/2011. |
| (4) | For å sikre at den elektroniske utgaven av ytelseserklæringen, som svarer til en bestemt vare, lett kan identifiseres, skal produsentene koble hver enkelt byggevare eller parti av samme byggevare, som de bringer i omsetning, til en gitt ytelseserklæring ved hjelp av den unike identifikasjonskoden for varens produkttype, som i henhold til vedlegg III til forordning (EU) nr. 305/2011 skal være nevnt iytelseserklæringen. |
| (5) | For å lette den administrative byrden forbundet med ytelseserklæringens innhold, og samtidig sikre den uavbrutte påliteligheten av de opplysningene som angis i slike ytelseserklæringer, må den elektroniske utgaven av ytelseserklæringen ikke endres etter at den er gjort tilgjengelig på et nettsted, og den skal forbli tilgjengelig i en periode på minst ti år etter at byggevaren er brakt i omsetning eller en annen periode som måtte finnes anvendelse i henhold til artikkel 11(2), andre avsnitt i forordning (EU) nr. 305/2011. |
| (6) | Det nettstedet, som ytelseserklæringen gjøres tilgjengelig på, skal overvåkes og vedlikeholdes for at det i størst mulig grad kan sikres at nettstedet til stadighet er tilgjengelig og ikke blir utilgjengelig som følge av teknisk funksjonssvikt. |
| (7) | Det nettstedet, som ytelseserklæringen gjøres tilgjengelig på, skal være gratis tilgjengelig for mottakere av byggevarer. Disse mottakere skal ha anvisninger om hvordan de kan få tilgang til nettstedet og den elektroniske utgaven av ytelseserklæringen. |
| (8) | For å øke hele den europeiske byggesektors effektivitet og konkurranseevne bør virksomheter, som utarbeider ytelseserklæringer, og som ønsker å anvende den nye informasjonsteknologien for å lette tilgjengeliggjøring av slike erklæringer, ha mulighet til å gjøre dette snarest mulig — |

VEDTATT DENNE FORORDNING:

*Artikkel 1*

1.   Virksomheter kan i samsvar med unntak i artikkel 7(1) i forordning (EU) nr. 305/2011 gjøre en ytelseserklæring som omhandlet i artikkel 4(1) i forordning (EU) nr. 305/2011 tilgjengelig på et nettsted, forutsatt at de oppfyller alle følgende vilkårene:

|  |  |
| --- | --- |
| a) | De sikrer at innholdet i ytelseserklæringen ikke endres etter at den er gjort tilgjengelig på nettstedet. |
| b) | De sikrer at det nettstedet, som ytelseserklæringene for byggevarer er gjort tilgjengelig på, overvåkes og vedlikeholdes, slik at nettstedet og ytelseserklæringene til stadighet er tilgjengelige for mottakere av byggevarer. |
| c) | De sikrer at mottakere av byggevarer kan få gratis adgang til ytelseserklæringene i en periode på ti år, etter at byggevaren er bragt i omsetning, eller en annen periode som måtte finnes anvendelse i samsvar med artikkel 11(2), andre avsnitt, i forordning (EU) nr. 305/2011. |
| d) | De gir mottakerne av byggevarer anvisninger om hvordan de kan få adgang til nettstedet og de ytelseserklæringene som er utarbeidet for slike varer og gjort tilgjengelige på nettstedet. |
|  |  |

2.  Produsenter sikrer at hver enkelt vare eller parti av samme vare som de bringer i omsetning er knyttet til en gitt ytelseserklæring ved hjelp av den unike identifikasjonskoden for produkttypen.

*Artikkel 2*

Denne forordning trer i kraft denne tredjedagen etter at den er kunngjort i *Den Europeiske Unions Tidende*.

Denne forordning er bindende i alle deler og kommer direkte til anvendelse i alle medlemsstater.

Utferdiget i Bruxelles, den 30. oktober 2013.

*På Kommisjonens vegne*

José Manuel BARROSO

*Formann*